مریخین یؤرونگه سی(مدار) اکسنتریک اوْلدوغون‌دان اوْنون گؤرونمه بؤیوکلویو مریخ گۆنشین عکس طرفینده اوْلدوغو زامان −۳.۰-دن −۱.۴-ا قدر دییشه بیلر. گزگن گۆنش‌له عئینی توشلامادا اوْلان‌دا مینوموم پارلاق‌لیق +۱.۶-دیر. مریخ، عادتاً، ساری، نارینجی و یا قیرمیزی اوْلور. مریخین حقیقی رنگی ایریس رنگینه یاخین‌دیر و گؤرولن قیرمیزی‌لیق ساده‌جه مریخین آتموسفرین‌ده‌کی تۇزدور. ناسا-این ایسپیریت رووری ماوی-بوز داشلاری و آچیق-قیرمیزی قوم ساحه‌لری ایله یاشیل-قهوه‌ای، پالچیق رنگ‌لی لاندشافتین شکیللرینی چکیب. مریخ یئردن ان اۇزاق اوْلان‌دا یاخین اوْلدوغو زامان آرالاریندا اوْلان مسافه‌دن یددی دفعه‌دن چوْخ اۇزاق‌دیر. موناسیب اوْلمایان یئرده اوْلان‌دا مریخ گۆنشین پاریلتیسیندا بیر دفعه اۆچون آیلارجا یوْخ اوْلا بیلر. ان موناسیب واختلاردا - ۱۵ و یا ۱۷ ایللیک اینترواللاردا و همیشه جۇلایین آخیری و سپتامبرین اوّلی تلسکوپلا مریخین بیر چوْخ سطح جزئیاتی گؤرونه بیلر. حتی آشاغی بؤیودولمه‌ده (تلسکوپ‌دا) اؤزل‌له گؤزچارپان اؤزللیک قۆطب بۇز اؤرتوکلری‌دیر.